ארון אולנארה

ארון סמואל אולנארה (באנגלית: Aaron Samuel Olanare; נולד ב-4 ביוני 1994) הוא כדורגלן ניגרי המשחק בעמדת החלוץ בנפטצ'י באקו.

קריירת מועדונים
אולנארה התחיל את הקריירה שלו בקבוצות שוטינג סטארס ודולפינס המקומיות. בשנת  אולנראה חתם בוולרנגה מליגת העל הנורווגית. ב-10 ביולי 2013 אולנראה חתם בסרפסבורג 08.

ב-9 ביולי 2014 אולנראה חתם לשנתיים וחצי בגואנגג'ואו R&F מליגת העל הסינית תמורת 1.4 מיליון אירו. 10 ימים לאחר מכן, הוא ערך את הבכורה שלו בליגה בהפסד 3-2 ל ג'יאנגסו גואוקסין-סיינטי. ב-31 ביולי 2014 אולנראה הבקיע את שער הבכורה שלו בסין בניצחון 1-5 נגד ליאונינג ווהווין.

ב-17 בפברואר 2016 אולנארה הושאל לצסק"א מוסקבה מליגת העל הרוסית עד לסיום העונה. ב-2 במאי 2016 נפצע בברכו בגמר הגביע נגד זניט סנקט פטרבורג. למרות הפציעה, ב-28 בינואר 2017 אולנארה חתם בצסק"א לארבע וחצי עונות.

ב-22 בפברואר 2018 הושאל לאמקאר פרם עד לסיום העונה, וב-31 במרץ כבש צמד בניצחון 1-2 נגד לוקומוטיב מוסקבה.

ב-14 באוגוסט 2018 שוחרר אולנארה מצסק"א, וב-12 באוקטובר של אותה שנה חתם בבית"ר ירושלים מליגת העל. ב-27 באוקטובר פתח החלוץ בהרכב ורשם את הופעת הבכורה שלו במועדון, הוא כבש גם שער בכורה, שהיה השער היחיד בתבוסה 5-1 לבני יהודה. כעבור חודשיים בלבד ובעקבות שרשרת של הפרות משמעת מצידו, שוחרר מהקבוצה ב-13 בדצמבר 2018. ב-1 במרץ 2019 חתם בסיצ'ואן לונגפור מהליגה הסינית השנייה.

ב-19 בפברואר 2020 חתם בצ'אנגצ'ון יאטאי מהליגה הסינית השנייה.

קישורים חיצוניים

הערות שוליים

כדורגלנים ניגרים
חלוצי כדורגל ניגרים
פורט הרקורט: כדורגלנים
כדורגלני וולרנגה
כדורגלני סרפסבורג 08
כדורגלני גואנגג'ואו R&F
כדורגלני צסק"א מוסקבה
כדורגלני אמקאר פרם
כדורגלני בית"ר ירושלים
כדורגלני צ'אנגצ'ון יאטאי
כדורגלני ארזורומספור
כדורגלני נפטצ'י באקו
כדורגלנים זרים בישראל
כדורגלני נבחרת ניגריה
ניגרים שנולדו ב-1994